Kodaras

Kodaras () – kalnagūbris Rusijoje, Užbaikalėje, Stano kalnyno rytuose, Irkutsko srityje ir Užbaikalės krašte, į šiaurę nuo Baikalo–Amūro magistralės. Šiaurės Mujos kalnagūbrio pratąsa. Ilgis apie 200 km, didžiausias aukštis 3073 m (BAM viršūnė).КОДАР, хребет, «Энциклопедия Забайкалья». Vakaruose kalnagūbrį juosia Vitimo upės slėnis, rytuose – Čiaros.

Kodaro kalnus sudaro granitai, gneisai, kristaliniai skalūnai. Viršūnės alpiškos. Yra virš 30 ledynų, kurių bendras plotas – 15 km². Šlaituose iki 1500–1700 m aukščio – miškai, aukščiau – kalnų tundra. Yra akmens anglių ir vario rūdos telkinių (Udokano rūdinis rajonas).

2018 m. įsteigtas Kodaro nacionalinis parkas.

 Šaltiniai 

Kategorija:Sibiro kalnai